b'\n_START_ARTICLE_\nBEP-periaate\n_START_PARAGRAPH_\nBEP-periaate (lyh. sanoista Best Environmental Practice) on ymp\xc3\xa4rist\xc3\xb6oikeudellinen vaatimus k\xc3\xa4ytt\xc3\xa4\xc3\xa4 ymp\xc3\xa4rist\xc3\xb6n kannalta parasta k\xc3\xa4yt\xc3\xa4nt\xc3\xb6\xc3\xa4. Kansainv\xc3\xa4lisesti tunnustettu periaate liittyy teknologian valitsemiseen teollisuudessa. Monissa valtioissa periaatteesta on s\xc3\xa4\xc3\xa4detty laissa, esimerkiksi Suomen ymp\xc3\xa4rist\xc3\xb6nsuojelulain 20 \xc2\xa7 (527/2014)._NEWLINE_BEP-periaatteen mukaan esim. ty\xc3\xb6menetelmien ja raaka-aineitten valinnassa on huomioitava tarkoituksenmukaisuus ja kustannustehokkuus ymp\xc3\xa4rist\xc3\xb6n pilaantumisen ehk\xc3\xa4isemiseksi. Periaate koskee erityisesti hajap\xc3\xa4\xc3\xa4st\xc3\xb6j\xc3\xa4 aiheuttavien toimintojen s\xc3\xa4\xc3\xa4ntely\xc3\xa4. Huomioon otetaan valittujen toimien yhdistelm\xc3\xa4.'